Дана ………… 2025. године у Босилеграду закључује се:

**УГОВОР О ДОДЕЛИ БЕСПОВРАТНИХ СРЕДСТАВА ЗА ПОДРШКУ РАЗВОЈА ПРИВРЕДНИХ АКТИВНОСТИ**

Између уговорних страна:

1. **Општина/ Босилеград** , које заступа председник општине Владимир Захаријев , са седиштем у Босилеграду , улица. Георги Димитров , број 82, мат. број: 07197144, ПИБ: 100981381 (у даљем тексту: општина Босилеград )
2. **Предузетника** ....................., са седиштем у ............., улица ....... бр ......, мат. број: ......., ПИБ: ...... (у даљем тексту: **Предузетник**)

**Уводне одредбе:**

Уговорне стране сагласно констатују:

* да је Министарство за бригу о селу расписало јавни конкурс за доделу бесповратних средстава за подршку развоја привредних активности у сеоским срединама на територији Републике Србије за 2024. годину дана 28. октобра 2024. године, на основу Уредбе о утврђивању Програма доделе бесповратних средстава за подршку развоја привредних активности у сеоским срединама на територији Републике Србије за 2024. годину („Службени гласник РС“, бр. 85/24) (У даљем тексту: Уредба);
* да су решењем министра број:003179599 2024 13430 002 000 000 001 од дана 20.11.2024 године Јединици локалне самоуправе додељена средства у износу од 3.600.000,00 динара , ради подршке развоја привредних активности у сеоским срединама, након чега је закључен уговор са Министарством за бригу о селу;
* да је Јединица локалне самоуправе расписала јавни конкурс за подршку развоја привредних активности дана 10.12.2024 године , у складу са уговором закљученим са Министарством за бригу о селу и Уредбом;
* да је Предузетник поднео пријаву на јавни конкурс дана ........ са предрачунима који садрже спецификацију добара за чију набавку се додељују средства;
* да је комисија коју образује општина Босилеград (Комисија Јединице локалне самоуправе) утврдила да пријава на конкурс Предузетника испуњава све Уредбом утврђене услове, као и да је оцењивањем пријаве на основу критеријума предвиђеним Уредбом, доделила .... бодова, што чини да пријава на јавни конкурс заузима ... место на ранг листи, од .... пријава на јавни конкурс на ранг листи које добијају средства, с обзиром на ограничена средства додељена од стране Министарства за бригу о селу.
* да је општина Босилеград решењем доделила средства Предузетнику за набавку добара чија се спецификација налази у предрачунима достављеним у оквиру пријаве на конкурс;
* да је Предузетник доставио бланко соло меницу број: .... са меничним овлашћењем као и копију захтева за регистрацију менице.

**Члан 1.**

Предмет овог уговора је уређење међусобних права, обавеза и одговорности у вези са коришћењем бесповратних средстава која су додељена решењем Јединице локалне самоуправе, у складу са Уредбом.

**Члан 2.**

Општина Босилеград се обавезује да Предузетнику уплати износ од ......... динара на посебан наменски рачун отворен код Управе за трезор број ..........................., по моделу ....., позив на број ......., у року од 8 (осам) дана од дана закључења овог уговора.

Предузетник је у обавези да неутрошена средства врати у буџет општине Босилеград.

Општина Босилеград је у обавези да средства из става 2. овог члана врати у буџет Републике Србије.

**Члан 3.**

Предузетник се обавезује да ће средства која су му додељена утрошити наменски, односно у свему према решењу општине Босилеград о додели средстава и спецификацији поднетој у оквиру пријаве на конкурс.

Предузетник је у обавези да реализује пројекат у року од два месеца од дана закључивања овог уговора.

Предузетник је дужан да у року од 15 дана од дана реализације пројекта достави општини Босилеград наративни извештај о реализацији са целокупном документацијом која доказује наменско и законито трошење средстава као и реализацију пројекта.

Документација која доказује наменско и законито трошење из претходног става подразумева копију отпремнице, фактура, извода са наменског рачуна и гарантног листа, фотографије набављених добара.

Форма наративног извештаја из става 3. овог члана ће бити истакнута на интернет страници Министарства за бригу о селу www.mbs.gov.rs.

**Члан 4.**

Предузетник је у обавези да уграђену опрему и машине користи и одржава у складу са упутствима произвођача и да исте не сме отуђити или издати у закуп у наредних пет година од дана закључивања овог уговора.

Предузетник не сме обрисати из регистра предузетничку радњу осим у случају више силе, односно у случају смрти или губитка пословне способности, у наредних пет година од дана закључивања овог уговора.

Уколико Предузетник поступи супротно одредбама из става 1. и 2. овог члана, општина Босилеград је у обавези да раскине овај уговор, а Предузетник је дужан да изврши повраћај додељених средстава у буџет општине Босилеград .

**Члан 5.**

Предузетник је дужан да омогући контролу Комисије општине Босилеград у сваком тренутку, а нарочито након завршетка реализације пројекта, као и једном годишње у наредних пет година од дана закључивања овог уговора.

Предузетник је дужан да омогући заједничку контролу Министарства за бригу о селу и општине Босилеград .

Уколико се приликом контроле из става 1. или 2. овог члана утврди ненаменско трошење средстава или се на било који други начин утврди одступање од обавеза предвиђених овим уговором од стране предузетника , општина Босилеград ће раскинути овај уговор, а предузетник ће бити у обавези да врати додељена бесповратна средства у буџет општине Босилеград. Општина Босилеград је у обавези да сачини извештај о томе и достави га Министарству за бригу о селу, као и да врати износ додељених бесповратних средстава у буџет Републике Србије.

Уколико Предузетник само у једном делу ненаменски утроши средства, дужан је да врати општини Босилеград само износ који је ненаменски утрошен.

**Члан 6.**

Предузетник се обавезујe да увек када се појављујe у медијима и промотивним материјалима, на јасан и недвосмислен начин, наведe да је пројекат финансиран бесповратним средствима Министарства за бригу о селу.

**Члан 7.**

У случају новонасталих околности које отежавају или онемогућавају реализацију овог уговора, Предузетник је у обавези да обавест општину Босилеград и и упути писани образложени захтев за измену уговора који се може односити на промену добављача или продужетак рока за реализацију овог уговора. Рок за реализацију се може продужити највише за три месеца.

Комисија општине Босилеград одлучује о оправданости захтева на седници, а одлуку је дужна да достави и Министарству за бригу о селу.

**Члан 8.**

На сва питања која нису непосредно регулисана овим уговором, примењује се Закон о облигационим односима.

**Члан 9.**

Све измене и допуне овог уговора врше се у писаној форми путем анекса уговора.

**Члан 10.**

Овај уговор ступа на снагу даном потписивања од стране овлашћених лица уговорних страна.

**Члан 11.**

Уговорне стране су сагласне да све евентуалне спорове настале у вези са реализацијом овог уговора решавају споразумно, а у случају да спор на овај начин не реше, спор ће решавати пред стварно и месно надлежним судом.

**Члан 12.**

Овај уговор је сачињен у 5 (пет) истоветних примерака, од којих по 2 (два) примерка задржава Предузетник, а 3 (три) примерка општина Босилеград .

|  |  |  |
| --- | --- | --- |
| **ПРЕДСЕДНИК ОПШТИНЕ БОСИЛЕГРАД**  **Владимир Захаријев** |  | **ПРЕДУЗЕТНИК** |
|  |  |  |
|  |  |  |